cyanic-selkie/wikianc huggingface dataset:
Obrana (kynológia)
Zápasenie o hračku
V ďalšej fáze figurant so psom (stále na vôdzke) zápasí o hračku. Ako hračka sa používa koža, alebo rôzne druhy peška. Psovod už v tejto fáze môže psa dať na postroj, aby mu umožnil lepší ťah. Na postroji sa pes môže lepšie zaprieť, obojok spôsobuje ťah na krk a odpútava psa od hry. Hračky sa neskôr vymenia za figurantov rukáv. Pes pri záhryze sa vlastne nesnaží ublížiť figurantovi, ale vziať mu rukáv. Zápas so psom je vlastne zápas o rukáv figuranta, do ktorého sa pes snaží zahryznúť (stále na vôdzke), alebo vykoná záhryz. Ak vykoná pes správny záhryz a nedá sa z rukáva striasť, ako odmenu mu figurant púšťa rukáv a pes si ho odnáša. Pes musí brať páchateľa ako korisť, v žiadnom prípade ako nepriateľa, ktorý by ho mohol potenciálne ohroziť.
náhľad|Nákres priebehu odhalenia páchateľa
Odhalenie páchateľa – revír a vyštekanie
Figurant je schovaný v jednej plente. Psovod vysiela psa na revír (hľadanie figuranta) k jednotlivým plentám. Pes plentu obehne a keď nenájde figuranta, vráti sa k psovodovi. Psovod vysiela psa na ďalšiu plentu. Ak pes nájde figuranta, nevracia sa k psovodovi ani figuranta nenapadne, ale hlasným štekotom ohlási psovodovi úspech. Figuranta blokuje na mieste, ale nenapadne ho. Ak sa figurant pokúsi utiecť alebo napadnúť psa, môže pes vykonať útok a záhryz do rukáva.
Odvrátenie útoku
Ak figurant stojí na mieste a nehýbe sa, pes dostane povel „stráž“. Pes sedí na mieste a sleduje figuranta. Psovod sa rozpráva s figurantom. Ak sa figurant pokúsi napadnúť psovoda, pes útok samostatne zneškodní záhryzom do rukáva.
Hladké zadržanie
Figurant beží smerom od psovoda. Psovod vyšle psa na zadržanie povelom „zadrž“. Pes dobehne figuranta a vykoná zadržanie záhryzom do rukáva.
Formy výcviku obrany
Výcvik obrany môže mať aj iné formy, záleží na tom, čo chceme výcvikom dosiahnuť. Uvedený postup sa používa hlavne pri športovej kynológii. Služobná kynológia, resp. výcvik psov vo výkone, môže obsahovať aj iné prvky – záleží od toho, na aký účel je pes cvičený. Výcvik obrany s cieľom chovať má zasa iné špecifiká – vtedy záleží na tom, aký výkon požaduje príslušný chovateľský klub pre uchovnenie jedinca.
Často sa používa tzv. výcvik obrany podľa SVV alebo podľa IPO. Ide o skúšky služobného výkonu. Pes je pripravovaný presne podľa skúšobného poriadku SVV (slovenský skúšobný poriadok) alebo IPO (medzinárodný skúšobný poriadok) s cieľom vykonať príslušnú skúšku.
Dušníky (okres Litoměřice)
Dušníky sú obec v Česku v okrese Litoměřice v Ústeckom kraji. 1. januára 2012 tu žilo 405 obyvateľov, z toho 223 mužov a 182 žien, pričom priemerný vek v obci bol 35,9 roka (muži 34,0 roka, ženy 38,3 roka).
Pamäťová karta
vpravo|náhľad|Pamäťové karty v porovnaní so zápalkou Pamäťová karta je elektronické zariadenie na ukladanie dát. Používa sa v digitálnych fotoaparátoch, PDA, notebookoch, mobilných telefónoch, prehrávačoch, video hrách, digitálnych záznamníkoch a iných elektronických zariadeniach. Je založená na pamäti typu flash EEPROM. Pamäťová karta je malé, kompaktné zariadenie s relatívne vysokou kapacitou (oproti ostatným pamäťovým médiám), odolné pri zaobchádzaní (odolné voči magnetickým a elektrickým poliam). Karty boli navrhnuté ako náhrada pevného disku pre zariadenia, kde tento nie je možné z rozmerových dôvodov použiť.
História
Prvotným pokusom bolo zavedenie PCMCIA pamäťovej karty pre notebooky v 90-tych rokoch minulého storočia. Zväčšenie kapacít pamäťových flash modulov a zníženie ich ceny viedlo k masovému rozšíreniu kariet. Ako v iných oboroch aj v tomto nastal boj o licencie (a s ním spätými licenčnými poplatkami) čo viedlo k vytvoreniu veľkého počtu rôznych typov kariet od rôznych výrobcov. Snaha vytvoriť štandard sa nestretla s úspechom, a výsledkom sú desiatky modelov pamäťových kariet s rovnakými a lebo porovnateľnými kapacitami a výkonmi.
V roku 2001 mala karta SM (Smart Media) obsadené viac ako polovicu trhu s pamäťovými kartami, a pamäť CF (Compact Flash) zasa ovládala trh s kartami pre fotoaparáty. S rozvojom doplnkových funkcií v mobilných telefónoch prišli aj nové generácie kariet s menšími rozmermi a so znížením napájania na 3.3V. Takmer boli opustené „veľké karty“, ktoré pred tým ovládali trh. Veľkí výrobcovia elektroniky prišli s vlastnými formami kariet (a ich výrobky podporujú výhradne vlastné karty), a tým ešte viac diferencovali tento trh. (Sony – MS (Memory Stick), Olympus – XD (XD Picture Card)). Výrobcovia elektroniky (okrem spomínaných) dnes do svojich zariadení pridávajú sloty pre viaceré karty, aby zaistili kompatibilitu.
Dnešok
Dnes sú základom štyri karty: SD (Secure Digital), MMC (Multimedia Card), CF (Compact Flash) a vďaka rozšírenosti výrobkov Sony MS (Memory Stick). Niektoré karty sa stretli s väčším záujmom verejnosti, a tak je dnes nepísaným štandardom karta SD (Secure Digital) so svojimi modifikáciami, s ktorou sa je možné stretnúť takmer vo všetkých elektronických zariadeniach využívajúcich tieto technológie.
Trendy
Ďalším trendom je exponenciálne zvyšovanie kapacít kariet. Kým donedávna mali karty kapacity rádovo v MB, dnes je najmenšia karta gigabajtová a dajú sa zakúpiť karty až do 512GB. Súvisí to s komerčnou úspešnosťou kariet ako záznamového média, a tým k ich implementácii do ďalších a ďalších elektronických zariadení. Snaha je, aby bolo možné používať karty pre záznam obrazu (aj v HD kvalite), čím vytlačia všetky ostatné, na tento účel doteraz používané záznamové média z trhu. Je reálna možnosť, že pri ďalšom poklese cien zaútočia aj na CD a DVD médiá, a hudbu a filmy budeme kupovať na kartách.
Hlavne v USA sa rozmáha obmedzovanie možností prehrávania obsahu karty len pre vlastníkov licencií na prehrávanie DRM (Digital rights management). Do niektorých kariet je implementovaná táto ochrana, ktorej úlohou je zabrániť prehrávaniu nepovoleného (nelicencovaného) obsahu. Nevieme aký bude ďalší vývoj a osud technológií DRM, hlavne pre odpor niektorých organizácií v Európe a vo svete, ako aj pre odpor verejnosti ale v nasledujúcej tabuľke je uvedené ktoré karty túto technológiu vedia využiť.
Vallant-Saint-Georges
Vallant-Saint-Georges je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 388 obyvateľov (2009).
Nasledujúci graf zobrazuje vývoj počtu obyvateľov v obci.
Staroveká literatúra
Staroveká literatúra vznikla v rokoch 3 000 pred Kr. a vyvíjala sa približne do roku 500. Dôležitým predpokladom pre vznik starovekej literatúry bol vznik písma. Väčšina diel je anonymná a ich témy boli často prebrané, preto sa o starovekej literatúre hovorí často ako o neoriginálnej literatúre. Mnoho pamiatok bolo zachovaných vďaka tradovaniu v ústnej podobe.
Orientálna literatúra
Najčastejšie literárne žánre, ktoré sa písali v tomto období boli kázne, báje a eposy.
Sumerská literatúra
Veľa literárnych textov sa našlo pri archeologických vykopávkach v sumerských mestách, ako sú Ur, Uruk, Nippur, Ninive a boli to najmä mýty o stvorení sveta, zaklínadlá, hymny alebo gnómy. Z neskoršieho obdobia sa dochovalo niekoľko literárnych textov, pričom za najvýznamnejší sa považuje hymnický nápis Gudeus z Lagašu. Za najstaršie dielo je považovaný staroveký hrdinský epos - Epos o Gilgamešovi, ktorý je napísaný na 11 hlinených tabuľkách. Témou eposu je púť uruckého kráľa Gilgameša, syna smrteľníka a bohyne.
Akkadská literatúra
Má veľa spoločných prvkov ako sumerská literatúra, preto bývajú obidve často charakterizované spoločne.
Staroegyptská literatúra
Vznikala na území Starovekého Egypta a bola písaná obrázkovým písmom - hieroglyfmy na papyrusy. Za najvýznamnejšie diela sa pokladajú:
Hebrejská literatúra
Vznikla a rozvíja sa približne od roku 1 000 pred Kr. Je označovaná ako umenie starých palestínskych Židov. Zachovala sa najmä nepretržitým podávaním z generácie na generáciu.
Hlavnou a aj najstaršou literárnou pamiatkou je Biblia. Je to zbierka svätých kníh židovského a kresťanského náboženstva. Je považovaná za umelecké, náboženské a historické dielo. Historická časť knihy opisuje starý Židovský národ a náboženská hovorí o viere, obradoch, modlitbách. Autorom knihy nie je jeden človek - Biblia má niekoľko autorov.
Popisuje vznik sveta, stvorenie Adama a Evy, vysvetľuje apokalypsu, opisuje život Ježiša Krista, zaznamenáva predpovede o príchode Mesiáša, sú v nej zachytené proroctvá a predpovede. Delí sa na 2 časti: Starý zákon, ktorý bol napísaný pred narodením Ježiša Krista a Nový zákon napísaný po narodení Ježiša Krista. Biblia je najčítanejšie a najprekladanejšie dielo všetkých čias. Ovplyvnila literatúru celého sveta svojou poetikou, metaforickým, alegorickým, tematickým postupom.
Lascazères
Lascazères je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Staroveká literatúra
Indická literatúra
náhľad|Ukážka zo svätej knihy - Védy. Rozvíjala sa najmä v rokoch 400 pred Kr. až 400 na území dnešnej Indie. Vznikajú posvätné knihy Védy, ktoré hovorili o ľudskom poznaní a velebili bohov. Je známa eposmi Mahábhárata a Rámájana. Tieto diela ovplyvnili celú literatúru juhovýchodnej Ázie a Číny.
Lascazères
Poloha
Obec má rozlohu. Najvyšší bod je položený a najnižší bod
Staroveká literatúra
Antická literatúra
V antickej literatúre sa zdôrazňovali ideály ako úcta k rozumu, úcta k pozemskému životu, úcta k jednotlivcovi. Zdôrazňovala jednotu postáv, bohov a prírody. Podobné prvky nachádzame aj v neskorších literárnych smeroch - Renesancia, Klasicizmus, Realizmus, ktoré tiež stavali do popredia rozum.
Lascazères
Obyvateľstvo
Počet obyvateľov obce je.
Staroveká literatúra
Grécka literatúra
Rozvíjala sa v rokoch 300 pred Kr. až 500 a považuje sa za najstaršiu z európskych literatúr. Je to jediná literatúra, ktorá sa vyvíjala samostatne. Vo všetkom smerovala k harmónii a v literatúre bola dôležitá vonkajšia aj vnútorná krása, čo sa označovalo pojmom kalos kagathos (alebo Kalokagatia), čo je ideál človeka - človek je pekný, múdry, dobrý. Častým znakom  v dielach bol polyteizmus – bohovia boli všade prítomní, riadili priebeh deja, osudy ľudí.
Lascazères
Obyvateľstvo
Nasledujúci graf zobrazuje vývoj počtu obyvateľov v obci.
Staroveká literatúra
Grécka literatúra
Delenie Gréckej literatúry:
Grécka dráma
Grécka dráma vznikla v súvislosti s kultovými oslavami boha Dionýza. V predstaveniach vystupoval zbor spevákov (boli odetí do kozích koží a predvádzali piesne sprevádzané tancom) a chór (zbor ľudí, ktorí na oslavách tancoval a spieval, komentoval dej, charakterizoval postavy). Z týchto piesní sa časom vyvinulo divadelné predstavenie – tragédia (tzv. capí spev). Naopak zo žartovných a satirických piesní sa zrodila grécka komédia. Charakteristika postáv gréckej tragédie: Postavy mali viacero podobných čŕt - všetky boli výrazné a hrdé osobnosti, ktoré sú za svoju pravdu ochotné položiť život. Žijú pre svoje ideály a väčšinou umierajú, lebo sa svojich snov a ideálov nechcú vzdať. thumb|[[Sofokles - významný grécky spisovateľ.]]
Rímska literatúra
Rímska literatúra preberá veľa podnetov z gréckeho písomníctva. Diela sa písali v latinčine. V próze sa rozvíjalo rečníctvo, filozofia a história.
Jozef Karvaš (1945)
Jozef Karvaš (* 8. február 1945, Nitra – † 11. december 2021) bol slovenský džezový hudobník, trubkár, trombonista, kapelník, aranžér, textár a spevák.
Životopis
V rokoch 19511959 navštevoval základnú školu v Banskej Bystrici, 19591962 študoval na Hudobnom konzervatóriu v Brne, ktoré z rodinných kádrových dôvodov nemohol ukončiť. Bol umeleckým vedúcim džezových orchestrov Jozef Karvaš Band a BB Band Dixieland Jazz Band. Zúčastnil sa na mnohých domácich aj zahraničných džezových festivaloch, účinkoval aj na benefičných koncertoch a podujatiach. Bol spoluzakladateľom a spoluorganizátorom džezového festivalu a života v Banskej Bystrici. Publikoval štúdie a články so zameraním na džez v odborných časopisoch. Účinkoval v domácich a zahraničných televíznych a rozhlasových programoch.
Od roku 2005 sa popri práci so svojimi hudobnými telesami venoval hraniu vážnej a chrámovej hudby so sprievodom organu alebo v spolupráci s gitarou a husľami, prípadne inými nástrojmi či ako hráč na trúbku s chrámovými zbormi a sólistami.
Po roku 1989:
376 Geometria
376 Geometria je planétka v hlavnom páse planétok.
Nemecké Čechy
thumb|Mapa [[Nemecké Rakúsko|Nemeckého Rakúska; Nemecké Čechy sú na nej vyznačené hnedou.]]
Nemecké Čechy bola provincia Nemeckého Rakúska v severných a západných Čechách, ktorá vznikla a trvala krátko po prvej svetovej vojne. Rozprestierela sa v tých českých oblastiach, obývaných predovšetkým Nemcami, ktoré nesusedili priamo s vlastným Rakúskom (tie ktoré susedili boli administratívne pripojené priamo k Hornému Rakúsku, viď mapa).
Dňa 28. októbra 1918 bol v Prahe vyhlásený samostatný česko-slovenský štát, čo bolo okrem iného jedným z dôvodov stiahnutia sa rakúskeho cisára Karla I. z vládnych záležitostí dňa 11. novembra 1918. Následne bola dňa 12. novembra 1918 bola vo Viedni vyhlásená republika Nemecké Rakúsko, pohrobok Rakúsko-Uhorska, ktorý sa pokúsil obnoviť rakúsku vládu aspoň nad väčšinovo nemeckými územiami zaniknutého cisárstva. Jednou z provincií tohto novovzniknutého štátu boli aj Nemecké Čechy, s hlavným mestom v Liberci (Reichenberg). Prvým zemským hajtmanom tohto celku bol rakúsky politik Rafael Pacher, ktorý bol zakrátko, 5. novembra 1918, vystriedaný Rudolfom Lodgmanom von Auen.
Koncom novembra 1918 začali česko-slovenské jednotky ťaženie do vzbúreneckých oblastí, takže už 16. decembra 1918 bol obsadený Liberec a dňa 27. decembra 1918 bolo dobyté posledné veľké vzbúrenecké mesto - Litoměřice. Povstalecká správa utiekla z Liberca cez Drážďany do Viedne. Lodgman von Auen sa ešte zúčastnil v roku rokovaní Saint-Germainskej zmluve, ktorá ale potvrdila príslušnosť Nemeckých Čiech k Česko-Slovensku.
Procon-ten
Systém procon-ten používa hrubé káble podobné káblom v navijáku previnuté poza motor a pripevnené k jeho bloku. Čelný náraz spôsobi posunutie motora v karosérii smerom dozadu, ktorý začne tahať káble. Tieto káble su na opačnom konci pripevnené k stĺpiku riadenia a kotevným bodom bezpečnostných pásov. Pri dostatočnom ťahu na kábel tento potiahne volant na volantovej tyči smerom preč od vodiča. Volant sa pritiahne k pristrojovej doske. Takisto kable predopnú bezpečnostné pásy tak, aby pasažieri ostali v bezpečnej polohe na sedadlách a minimalizovala sa doba ich voľného letu, než ich zachytí brzdný mechanizmus v samonavíjacom bezpečnostnom páse.
Anet (kantón)
Anet je francúzsky kantón v obvode Tulle v departemente Eure-et-Loir v regióne Centre-Val de Loire. Tvorí ho 21 obcí.
Procon-ten
Motory su v automobiloch Audi tradične montované podĺžne nad prednú nápravu tak, že vytŕčaju pred predné kolesá. na rozdiel od prevažne priečne montovaných motorov v iných automobiloch. To spôsobuje, že motor je veľmi blízko predného náraznika (špecialne v prípade radových 5-valcových motorov, pri ktorých je často chladič posunutý v motorovom priestore dozadu a na niektoru stranu motora) a dáva výhodu v tom, že motor je jedna z prvých časti auta, ktorá prichádza do styku s prekážkou. Obvykle ťažký motor absorbuje veľkú časť sily nárazu a umožňuje veľmi rýchlu reakciu systému procon-ten.
Systém procon-ten bol dostupný v modeloch Audi 80 / 90, 100 / 200, V8. Prestal sa montovať v roku 1994 po modernizácii modelovej rady 80 a premenovaní na A4, rovnako pri modelovej rade A8 a v roku 1997 sa prestal montovať aj do modelovej rady A6.
Montmort-Lucy
Montmort-Lucy je francúzska obec, ktorá sa nachádza v departemente Marne, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Peter Ország
Peter Ország (* 23. október 1969 ) je slovenský hokejový rozhodca.
Peter Ország sa ako rozhodca zúčastnil Majstrovstiev sveta 2008 v Kanade a 2009 vo Švajčiarsku, kde bol jedným z dvoch hlavných rozhodcov finálového zápasu medzi Ruskom a Kanadou. Druhým hlavným rozhodcom bol Fín Jyri Rönn. Získal ocenenie Zlatý puk pre najlepšieho rozhodcu na Slovensku v sezónach 200708 aj 20082009. V roku 2010 sa zúčastnil Zimných olympijskych hier v kanadskom Vancouveri, kde rozhodoval štyri stretnutia.
Tamanskij poluostrov
náhľad|Tamanskij poluostrov na mape Kranodarského kraja. náhľad|Americká vojenská mapa priestoru polostrova. Tamanskij poluostrov alebo Tamanský polostrov je polostrov medzi Azovským a Čiernym morom v Krasnodarskom kraji Ruskej federácie. Polostrov predstavuje výbežky pevniny v pokračovaní pohoria Veľký Kaukaz smerom k polostrovu Krym, od ktorého ho oddeľuje Kerčský prieliv.
Oblasť sa vyznačuje nízkym, rovinatým reliéfom, členitým pobrežím s množstvom zálivov, kôs a limanov. Oblasť je rovnako ako výbežok Krymského polostrova – tzv. Kerčský polostrov, typická prítomnosťou bahenných sopiek. Reliéf je významne ovplyvňovaný blízkou deltou rieky Kubáň. Pobrežná línia je pomerne strmá a tvorená hlavne vápencami a inými karbonátmi. Geologicky patrí k azovsko-kubáňskej panve. Ťaží sa tu ropa a zemný plyn. Rozvíja sa tu turizmus.
Oblasť bola ešte v antickom období tvorená rodom ostrovov oddelených prielivmi. Nachádzali sa tu kolónie Pontských Grékov Hermonassa a Phanagoria.
Po pričlenení Krymu k Rusku v roku 2014 začala ruská strana so stavbou mostu spájajúceho Krym s Tamanským polostrovom. Tzv. Krymský most bol otvorený pre osobnú dopravu v máji 2018.
Výpoveď otom čojetu videť
Výpoveď otom čojetu videť je debutový album slovenskej hip-hopovej skupiny Druhá Strana vydaný pod vydavateľstvom JK records 24. júna 2006. Na albume sa nachádzajú hostia ako Rytmus, Čistychov a Slipo zo skupiny L.U.Z.A., Momo a iní. O produkciu sa postarali Viktor Hazard, Hajtkovič, Čistychov, Grimaso, Šegy 100, DJ Jazzy a iní. Album sa nahrával v štúdiu Creative Music House a o mixáž a mastering sa postaral DJ Jazzy.
Album sprevádzal niekoľkomesačný odklad a pred jeho vydaním sa na internet dostala nevymastrovaná verzia albumu.
Z albumu sa predalo okolo 2 000 kusov.
Pozadie vzniku a nahrávanie
Začiatkom roka 2006 sa objavili v médiách informácie o pripravovanom debutovom albume Druhej Strany, kde bolo spomenuté miesto nahrávania a niekoľko hostí a producentov. Vo februári sa objavili konkrétnejšie informácie, kompletný zoznam producentov aj hostí a informácie o pripravovanom videoklipe k skladbe "Ulica žije", ktorý však nikdy nebol zrealizovaný. Album mal vyjsť na jar 2006, no bol posunutý a medzitým sa na internet dostala nevymastrovaná verzia albumu. Album nakoniec vyšiel 24. júna pod vydavateľstvom JK records. 7. septembra 2006 bol Moloch Vlavo hosťom v relácii Sampler na Rádiu FM. V relácii zazneli skladby "Furt stoka", "Nepotrebujem", "Sprav ma" a "Slovenky". V relácii sa objavil aj vydavateľ Jofto z JK records, ktorý objasnil, prečo sa album zdržal a dôvodom bolo chybné vytlačenie bookletu albumu. Padla aj otázka, prečo sa pred vydaním dostala nevymastrovaná verzia albumu na internet, ale ani Moloch Vlavo, ani Jofto na to nevedeli odpovedať.
O hudobné produkcie sa postarali Viktor Hazard, Hajtkovič, Čistychov, Grimaso, Šegy 100, DJ Jazzy, Mŕtvy Aleš, Korytnák, Miky Mora a Moloch Vlavo.
Skladba "Slovenky" sa objavila ešte v roku 2005 na Rapsuperstar mixtape vol. 1.
Hudobná štruktúra
Väčšina hudobnej produkcie na albume sa nesie v temnejšom štýle, typická produkcia pre "stoka rap" ako robila Druhá Strana, napr. v skladbách "Druhá strana sídliska", "Každý vie byť zlý", "Ulica žije", "Akú farbu má ulica", "Hovor čo chceš, ideme po svojom" alebo "Výpoveď otom čojetu videť". V skladbách "Nepozná inú zem" alebo "Stratená" obsahuje sample zo starých slovenských platní, typické pre staršiu Hajtkovičovu tvorbu. Album obsahuje aj trochu jemnejšie ladené skladby ("Sprav ma", "Slovenky") alebo dancehallom ovplyvnenú skladbu "Nepotrebujem", ktorú produkoval Čistychov.
Lyrika a prejav
Témy na albume sú typické pre pouličný "stoka" rap, život na sídlisku, drogy, prostitúcia, sociálna situácia a pod. Na albume sa nachádzajú aj dve skladby o sexe a ženách ("Sprav ma", "Slovenky"). Prejav Druhej Strany je agresívny a obsahuje mnoho vulgarizmov. V mnohých skladbách počuť negatívne narážky a slovné útoky na políciu, rôzne celebrity a iných rapperov, napr. Ivan Tásler, Mec Vrabec, Modrá Žiara alebo Fredy Ayisi. Český redaktor Affro bol spomenutý v skladbe "Kto si?", Lyrik bol spomenutý hosťujúcim rapperom Rytmusom na skladbe "Sprav ma", kde Rytmus na konci skladby povedal: "Lyrik, ty mastný kokot, skap!" Miky Mora má skoro na celom albume zdvojený hlas.
Predaj
Miky Mora sa v októbri 2006 vyjadril, že je predaných 2 000 kusov z albumu. Viktor Hazard a Lyrik spomínali 7. septembra v relácii Sampler, kde bol Moloch Vlavo hosťom, že v danom týždni videl v štatistikách IFPI album v prvej osmičke najpredávanejších slovenských albumov. Najvyššia zaznamenaná pozícia na oficiálnych stránkach IFPI je 31. miesto v 41. týždni roka 2006, no štatistiky sú nekompletné a chýbajú tam údaje z prvých týždňov predaja.
Ocenenia
Album bol nominovaný na Aurela za najlepší album v kategórii hip-hop za rok 2006, ale cenu vyhral rapper Rytmus s jeho albumom Bengoro.
Kengura červená
Kengura červená (staršie: kenguru červená ; lat. Osphranter rufus; staršie: Macropus rufus, Megaleia rufa) je druh z rodu Osphranter (resp. Macropus v širšom zmysle) z čeľade kengurovité. V minulosti sa niekedy zaraďoval do samostatného rodu Megaleia (po slovensky kengura).
Je to najväčší žijúci vačkovec. Jeho dĺžka je 1 m až 1,6 m. Chvost býva dlhý 0,75 m až 1,2 m. Jeho hmotnosť je 25 kg až 90 kg. Ide o bežný druh. Jeho meno nie je odvodené od farby srsti, ale od farbiva vylučovaného žľazou na prsiach.
Výskyt
Vyskytuje sa takmer v celej Austrálii, v najväčších počtoch žije v otvorenej savane s lesíkmi.
Počet jedincov
Počet jedincov je premenlivý rok od roku. Keď je obdobie dažďov, môže populácia čítať až 12 000 000 jedincov, ale v období sucha klesá na 5 000 000. Samice sú gravidné len keď je dostatok dažďa a je dosť zeleného rastlinstva. Za dlhotrvajúceho sucha sa prestanú samcom tvoriť spermie.
Sociálna jednotka
Žijú obvykle v skupinách od jedného po desať jedincov, pretože sa v období sucha môže nazhromaždiť pri jazierku okolo 1 500 kengúr červených.
Predátory
Kengura červená sa považuje za škodcu a je lovená pre mäso a kožu. Jediným jej nepriateľom okrem človeka sú orol klinochvostý a pes dingo.
La Belle Epoque
La Belle Epoque je druhý štúdiový album slovenskej rockovej skupiny Free Faces z roku 2001. Ide o dvojalbum, ktorého prvá časť obsahuje originálne štúdiové nahrávky, zatiaľ čo druhá časť je záznamom koncertu v bratislavskom Parku kultúry a oddychu z roku 1999. Táto druhá časť obsahuje skladbu „Music Is a Ladder“ nenachádzajúcu sa na žiadnom štúdiovom albume skupiny. Možno ju však nájsť na albume Milión bohov (1999) od formácie Šeban – Rózsa – Buntaj, ktorá bola de facto prvotnou podobou Free Faces, no opäť iba v koncertnej verzii.
Výraz „la Belle Époque“ pochádza z francúzštiny a znamená „krásne obdobie“. Bol ním označovaný časový úsek európskych spoločenských dejín od konca 19. storočia až po vypuknutie prvej svetovej vojny, pretože išlo o obdobie, ktoré charakterizoval optimizmus a nové vedecké objavy. Výraz vznikol retrospektívne, keď sa na dané obdobie začalo ľudstvo pozerať ako na zlatý vek v kontraste s vojnovým utrpením.
Zoznam skladieb
CD 1
CD 2 – Live in PKO '99
Autorstvo
Hudba: Oskar Rózsa, Maroš Hečko, okrem: Texty: Maroš Hečko, okrem: CD 2
Hudba: Oskar Rózsa, Maroš Hečko, okrem: Texty: Maroš Hečko, okrem:
Zostava
CD 1 CD 2
Hosťujúci hráči
CD 1 CD 2
Mašhad
Mašhad (zastarano aj Mašchad; po perzsky مشهد - Mašhad) je druhé najväčšie mesto v Iráne, administratívne centrum provincie Chorásán Razaví a súčasne jedno z pútnických miest šíitského islamu. Nachádza sa asi východne od hlavného mesta Teheránu, cca  a v roku 2006 tu žilo 2 387 734 obyvateľov.
Giorgio Abetti
Giorgio Abetti (* 5. október 1882, Padova, Taliansko – † 24. august 1982, Florencia) bol taliansky astronóm, ktorý sa zaoberal výskumom Slnka.
Životopis
Narodil sa v Padove ako syn astronóma Antonia Abettiho. Študoval na Univerzite v Padove a v Ríme.
Svoju kariéru začal v rímskom observatóriu Collegio Romano ako asistent. V roku 1921 nastúpil po svojom otcovi na miesto riaditeľa Astrofyzikálneho observatória Arcetri, kde pôsobil až do roku 1957. V rovnakom čase bol aj profesorom na Univerzite vo Florencii. Je známy ako vedúci expedícií na pozorovanie zatmení Slnka na Sibíri (1936) a v Sudáne (1952). Tiež pôsobil ako dochádzajúci profesor na Univerzite v Káhire v rokoch 1948 – 1949.
V roku 1938 bol viceprezidentom Medzinárodnej astronomickej únie a získal Medaglia d'argento od Talianskej geografickej spoločnosti (1915), Premio reale od Accademia dei Lincei (1925), a Janssenovu medailu (1937).
Kráter Abetti na Mesiaci a planétka 2646 Abetti nesie meno oboch astronómov, jeho a jeho otca.
Lemurovité
Lemurovité (lat. Lemuridae) je čeľaď primátov, ktorej vymedzenie sa v priebehu času menilo - pozri nižšie.
Rozsah čeľade
V súčasnosti je čeľaď lemurovité (Lemuridae) obyčajne vymedzená úzko - zahŕňa totiž len rody: Takto vymedzená čeľaď patrí do (akokoľvek vymedzenej) nadčeľade lemuroidovce (Lemuroidea) z (akokoľvek vymedzeného) taxónu lemurotvarovce (Lemuriformes) patriaceho do členitonosoblížnych (Strepsirrhini) primátov (Primates).
V minulosti bola čeľaď Lemuridae spravidla definovaná širšie než dnes. Zahŕňala totiž:
Ojedinele bola čeľaď Lemuridae v minulosti definovaná naopak užšie než dnes, zahŕňala totiž len dnešné rody Lemur, Eulemur, Varecia a Pachylemur.
Etymológia
Čeľaď dostala svoje latinské (i slovenské) meno podľa rodu Lemur (po slovensky lemur), ktorý je pomenovaný podľa lemurov, t.j. zlých duchov zosnulých v starorímskej mytológii. Rod pomenoval Linnaeus; ako dôvod prevzatia názvu týchto duchov uviedol, že príslušníci tohto rodu sú - podobne ako duchovia zosnulých - činní často v noci a hýbu sa pomaly a pohyb majú podobný ľuďom.
Charakteristika
Nasledujúca charakteristika sa vzťahuje na lemurovité v zložení: Lemur, Eulemur, Hapalemur, Prolemur, Varecia a †Pachylemur.
Lemurovité sa vyskytujú len na Madagaskare a novšie aj na Komorských ostrovoch.
Lemurovité sú prevažne bylinožravce.
U väčšiny lemurovitých matka porodí jedno, alebo dve mláďatá po období gravidity trvajúcom 120 alebo 140 dní, v závislosti od druhu. Lemur vari (Varecia variegata v širšom zmysle) však môže vrhnúť dvoch až šiestich potomkov.
Sú to spoločenské živočíchy, žijúce v skupinách tridsať i viac jedincov u niektorých druhov. V niektorých prípadoch, ako je lemur kata (Lemur catta), sú skupiny dlhodobé s výrazným hierarchickým usporiadaním dominancie, zatiaľ čo v iných, ako je napr. lemur hnedý (Eulemur fulvus), členstvo skupín sa líši zo dňa na deň.
Zdroje
- len kapitola Charakteristika
Paolo Uccello
Paolo Uccello, narodený ako Paolo di Dono (* 1396, Florencia, Taliansko – † 10. december 1475, Florencia), bol taliansky maliar a matematik ranej renesancie.
Jeho dielo charakterizuje prechod z gotiky do renesancie. Neprejavil záujem o štúdium anatómie, ale bol posadnutý otázkami perspektívy a kompozície. Vasari vo svojich Životoch píše: "bol od prírody nadaný hĺbavým duchom, preto nepoznal iné potešenie, ako skúmať zložité a neriešiteľné otázky perspektívy, ktoré boli síce obdivuhodné a krásne, ale predsa len mu však bránili v maľbe figúr, že neskoršie, keď ostarel, maľoval čoraz horšie." Majstrovské zvládnutie perspektívy a nezáujem o ľudskú postavu môžeme dobre pozorovať napríklad na obraze Sv. Juraj oslobodzuje princeznú.
Ako desaťročný vstúpil do učenia u Lorenza Ghibertiho, významného florentského sochára, tvorcu dvoch dverí florentského baptistéria San Giovanni. Paolo bol veľmi zaujatý uplatňovaním Brunelleschiho perspektívnych princípov na Ghibertiho reliéfoch. V roku 1414 vstúpil do maliarskeho cechu sv. Lukáša - Compagnia di San Luca. V roku 1420 odišiel z Ghibertiho dielne. Pre florentský dóm vytvoril jazdeckú podobizeň Johna Hawkwooda, ktorá mala byť paralelou na jazdecký portrét Niccolu da Tolentino od Anderu del Castagno v tom istom dóme; obe maľby sú imitáciou bronzového reliéfu. Jeho najtypickejšími dielami sú tri tabuľové obrazy s námetom bitky pri San Romane namaľovaných roku 1456 ako oslava víťazstva kondotiéra Niccolu da Tolentino nad sienskymi vojskami, ktoré vytvoril na poverenie Bartoliniovcov.
NHL 1939/1940
Sezóna 1939/1940 bola 23. sezóna NHL. Najviac bodov v základnej časti získal Boston Bruins a víťazom Stanley Cupu sa New York Rangers.
Strategic Arms Limitation Talks
Strategic Arms Limitation Talks alebo rozhovory/rokovania o obmedzení strategických zbraní alebo skrátene SALT je názov rokovaní o obmedzení strategických zbraní medzi ZSSR a USA v 60. a 70. rokoch 20. storočia, ako aj bilaterálnych zmlúv, ktoré z nich vzišli.
Kontext
Vtedajší Sovietsky zväz a Spojené štáty boli v 70. rokoch dve najväčšie svetové superveľmoci, nevojenskými prostriedkami bojujúce o geopolitický vplyv v rámci Studenej vojny. Predchádzajúce obdobia (zhruba od konca vojny do začiatku 60. rokov) by sa dali označiť ako fázy vývoja a testovania ich jadrových zbraní - Spojené štáty vyvinuli prvú jadrovú zbraň na svete v Projekte Manhattan ešte za 2. svetovej vojny, Sovietsky zväz potom v roku 1949. Testovanie jadrových zbraní týchto veľmocí, najmä po teste mohutnej Cár bomby v roku 1961 rozvírilo medzinárodnú nevôľu k ďalšiemu smerovanie týmto smerom, spolu s obavami, že sila týchto zbraní by v prípade rozpútania jadrového konfliktu bola dostatočná na vyhladenie všetkého života na Zemi.
SALT I
Vyjednávania nad SALT I trvali od 17. novembra 1969 do mája 1972 v sérii stretnutí v Helsinkách a vo Viedni. Rokovania uviazli na mŕtvom bode. Výsledok sa dostavil až v máji 1971, kedy bola dosiahnutá zhoda v oblasti systémov ABM. Ďalšie rozhovory viedli k dohode a záveru rokovaní, keď 26. mája 1972 v Moskve prezident Richard Nixon a Leonid Brežnev podpísali Zmluvu o antibalistických raketách (Zmluva ABM), ktorá bola uzavretá na dobu nešpecifikovanú (so šesťmesačnou výpovednou lehotou) a zaväzovala Spojené štáty a Sovietsky zväz na obmedzenie počtu antibalistických raketových systémov. Ďalej podpísali dočasnú dohodu medzi Spojenými štátmi a Zväzom sovietskych socialistických republík o niektorých opatreniach s ohľadom na obmedzenie strategických útočných zbraní, skrátene nazývaná Zmluva SALT I, ktorá bola uzatvorená na dobu piatich rokov s platnosťou od 1. júla 1972 a zaväzovala obidve strany na obmedzenie medzikontinentálnych striel (ICBM), striel SLBM a ponoriek s týmito zbraňami na palube. Boli dosiahnuté aj ďalšie vzájomné dohody, čo pomohlo k rozšíreniu vzťahov medzi Spojenými štátmi a Sovietskym zväzom.
SALT II
Zmluva SALT II bola uzatvorená vo Viedni dňa 18. júna 1979. Rozhovory, ktoré viedli k jej podpisu sa však datujú od roku 1972. Hlavnou podstatou SALT II bolo obmedzenie alebo zakázanie vývoja niektorých druhov balistických rakiet s jadrovými hlavicami.
Negramotnosť
thumb|Negramotnosť vo svete za rok 2000 Negramotnosť (z gr. gramma = písmeno cez rus. gramota = listina a gramotnosť) alebo analfabetizmus alebo analfabetstvo (z gréc. an-alfabétos) je neznalosť čítania a písania.
Stupne
Negramotnosť má tieto stupne :
Rozšírenie negramotnosti
Negramotnosť sa na slovenskom území podľa dostupných zdrojov vyvíjala nasledovne :
2549 Baker
2549 Baker je planétka s priemerom 38 km, ktorú objavil Harvard Observatory 23. októbra 1976.
377 Campania
377 Campania je planétka v hlavnom páse planétok.
Sanda Mamićová
Sanda Mamićová (* 22. marec 1985, Záhreb, Chorvátsko) je súčasná chorvátska profesionálna tenistka.
Evaň
Evaň je obec v Česku v okrese Litoměřice v Ústeckom kraji. 1. januára 2012 tu žilo 280 obyvateľov, z toho 147 mužov a 133 žien, pričom priemerný vek v obci bol 44,5 roka (muži 40,8 roka, ženy 48,6 roka).
Arsenij Petrovyč Jaceňuk
Arsenij Petrovyč Jaceňuk (ukr. Арсеній Петрович Яценюк, * 22. máj 1974, Černovice, Ukrajinská SSR, Sovietsky zväz) je ukrajinský politik, ekonóm a právnik. V rokoch 2014 - 2016 premiér ukrajinskej vlády, kedy pôsobil krátko ako predseda dočasnej, neskôr štandardne zvolenej vlády. Na čelo novej vlády sa dostal po tzv. Euromajdane, protestoch, ktoré skončili odchodom proruského prezidenta Viktora Janukovyča, obsadením Krymu ruskými silami a nepokojov, ktoré vyvrcholili otvoreným ozbrojeným konfliktom na východe Ukrajiny.
V rokoch 2005 a 2006 pôsobil ako minister hospodárstva Ukrajiny, hneď na to v roku 2007 ako minister zahraničných vecí Ukrajiny a v rokoch 2007 – 2008 ako predseda národného parlamentu Ukrajiny. V súčasnosti je predsedom ukrajinskej strany Baťkivščyna (po odsúdení jej bývalej predsedníčky Julie Tymošenkovej v roku 2010 na trest odňatia slobody). Počas protestov v ukrajinských mestách na prelome rokov 2013 a 2014 mu prezident Janukovyč 25. januára 2014 ponúkol post premiéra, ktorý odmietol.
Po dohode medzi vládou a predstaviteľmi protestujúcich za prítomnosti diplomatov Európskej únie a Ruska prezident Viktor Janukovyč prisľúbil vytvorenie dočasnej vlády, predčasné prezidentské voľby a návrat k zneniu ústavy z roku 2004. V priebehu nasledujúcich dní, 27. februára 2014, bol Jaceňuk zvolený parlamentom do funkcie predsedu dočasnej vlády. Po parlamentných voľbách v októbri 2014 bol novozvoleným parlamentom potvrdený vo funkcii predsedu vlády. Po dvoch rokoch vlády čelil kritike za pomalé tempo reforiem. 14. apríla 2016 podal demisiu. Novým premiérom bol menovaný Volodymyr Hrojsman.
Nikolaj Gavrilovič Černyševskij
Nikolaj Gavrilovič Černyševskij (* 24. júl 1828, Saratov, Rusko – † 29. október 1889, tamže) bol ruský filozof, zástanca utopického socializmu. Filozofiu pokladal za teóriu riešenia najvšeobecnejších otázok vedy.
V etike zastával ideál oslobodenia človeka z ľudu a rozumný egoizmus.
Životopis
Bol synom duchovného Gavrila Ivanoviča, pod jeho vedením získal základné vzdelanie. Navštevoval potom saratovský seminár, kde získal znalosti jazykov, dejín, zemepisu, teórie literatúry i ruskej gramatiky, z časti vďaka vlastnej usilovnosti. Aj napriek tomu, že školu nedokončil, odišiel v roku 1846 študovať do Petrohradu, kde sa na filozofickej fakulte univerzity venoval najmä štúdiu slovesnosti. Naviazal tu styky s revolučnými demokratmi a už vtedy sa začal zaujímať o politiku v miere pre Rusko neobvyklej. Jeho kritici upozorňujú, že lepšej kvalifikácie ako pre literatúru získal v dobe štúdia Černyševskij ako politický ekonóm, keďže s veľkým záujmom hltal diela utopických socialistov Saint-Simona a Fouriera, zatiaľ čo materializmu sa priučil u Ludwiga Feuerbacha a ďalších klasikov nemeckej filozofie.
Po skončení petrohradských štúdií sa v roku 1851 vrátil ako učiteľ do Saratova a o dva roky neskôr stretol svoju budúcu manželku. Roku 1854 sa usadil v Petrohrade, kde sa vďaka známostiam stal učiteľom na 2. vojenskej kadetke. Vydržal tam však len rok, ako učiteľ bol totiž nadšený a presvedčivý, ale na budúcich vojakov nemiestne mäkký. Študenti nič nerobili a nič nevedeli, nakoľko nikdy neodolal ich naliehaniu, aby niečo rozprával. Po roku ho vyhodili a Černyševskij sa musel chtiac nechtiac venovať literatúre. Začal najprv neveľkými článkami pre rôzne petrohradské časopisy, recenziami a tiež prekladmi z angličtiny, ale už v roku 1854 prešiel do časopisu Sovremennik. Tu sa hneď vypracoval a vedľa básnika Nekrasova a kritika Dobroľubova bol jednou z hlavných osobností tohto kritického žurnálu. V máji 1855 ešte obhájil dizertačnú prácu na tému Estetický vzťah umenia ku skutočnosti, v nej sa celkom jasne postavil v tejto oblasti na stanovisko materializmu. Fakulta však jeho tézy prijala a keby sa proti nemu nepostavil minister kultúry a vyučovania, dostal by Černyševskij i vedeckú hodnosť. Takto si pripojil k necnostiam režimu ďalšiu položku a dôvod bojovať proti nemu.
V sovietskej ére bol Černyševskij ako revolučný demokrat, nepriateľ cárizmu, ateista a materialista vysoko cenený. Lenin si názov jeho kľúčového románu vypožičal na pomenovanie svojho pamfletu z prelomu rokov 1901/02. Socialistický realizmus nadviazal na estetické názory Černyševského, ktorý trochu upäto odmietol estetickú funkciu umenia a zdôraznil jeho povinnosť realisticky zachytávať skutočnosť tak, aby bol zachovaný jej obraz, keby sa s realitou niečo stalo. Možno až príliš deziluzívne vykreslil obraz "pána, čo páchne po plošticiach" spisovateľ Vladimir Nabokov v románe Dar (1937). Černyševskij je tu tragikomickou figúrkou bez talentu a umeleckého cítenia. Možno tak vystihol aspoň jedno – chuťou páchať dobro Černyševskij páchal zlo, zasial vietor, ktorého ničivý orkán žali potom nasledujúce generácie.
378 Holmia
378 Holmia je planétka v hlavnom páse planétok.
Severná mucha
thumb|Mucha, vľavo dolu od Perzea; z [[Johannes Hevelius|Heveliovej Uranographie]] Súhvezdie Severná mucha (z lat. Musca Borealis) zaviedol holandský teológ Petrus Plancius v roku 1612 pod názvom Včela (Apis). Jakob Barstch ho vo svojom diele Usus Astronomicus popisuje pod názvom Osa (Vespa). Johannes Hevelius ho nazýva Mucha (Musca). Neskôr dostalo aj prívlastok severná, keďže jedna Mucha na oblohe už bola. V roku 1674 Francúz Ignace-Gaston Pardies vytvoril z rovnakých hviezd súhvezdie Ľalia (Lilium), na počesť Ľudovíta XIV. Súhvezdie Severná mucha sa nachádzalo severne od Barana medzi Perzeom a Malým trojuholníkom. Dnes sa už nepoužíva, hoci ostal asterizmus s rovnakým názvom, ktorý tvoria hviezdy 35, 39 a 41 Arietis.
Vallentigny
Vallentigny je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 201 obyvateľov (2009).
Nasledujúci graf zobrazuje vývoj počtu obyvateľov v obci.
Revalvácia
Revalvácia je zvýšenie hodnoty meny štátnym opatrením, a to buď príslušná zmena oficiálneho výmenného kurzu v režime pevného výmenného kurzu, alebo (najmä staršie) zvýšenie zákonom stanoveného kovového (t.j. spravidla zlatého) obsahu meny. Opakom je devalvácia. Pri režime plávajúceho výmenného kurzu je správne použiť všeobecnejší termín apreciácia či zhodnotenie či revalorizácia meny.
Lexikológia
Lexikológia (z gr. lexis = slovo+logos = reč, veda, učenie) je náuka o slove, slovnej zásobe jazyka a lexikálnej rovine (pláne, podsystéme) jazyka.
Delenie:
Pallas
Pallas alebo Pallás (starogr. Πάλλας – Pallas/iný prepis Pallás, ) môže byť v gréckej mytológii:
Pallas môže byť aj:
Tobogan
Tobogan môže byť:
2550 Houssay
2550 Houssay je planétka s priemerom 76 km, ktorú objavil Felix Aguilar Observatory 21. októbra 1976.
Laslades
Laslades je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Sova (súhvezdie)
Súhvezdie Sova (z lat.  Noctua) zaviedol americký amatérsky astronóm Alexander Jamieson v roku 1822. Na mapách spred 19. storočia býva zobrazované ako Drozd samotár alebo Vták pustovník. Súhvezdie ležalo medzi Pannou, Hydrou a Váhami. Dnes sa už nepoužíva.
Herta Müllerová
Herta Müllerová (* 17. august 1953 Nițchidorf, Rumunsko) je rumunsko-nemecká spisovateľka, ktorá v roku 2009 získala Nobelovu cenu za literatúru.
Životopis
Herta Müllerová sa narodila v rodine patriacej do nemeckej menšiny v Banáte. Otec slúžil za druhej svetovej vojny v SS, matku deportovali po vojne do pracovného tábora v Sovietskom zväze.
Na univerzite v Temešvári vyštudovala rumunskú literatúru a germanistiku. Pracovala ako prekladateľka, ale v roku 1979 musela toto miesto opustiť, lebo odmietla spolupracovať s komunistickou rumunskou tajnou službou Securitate.
V roku 1987 emigrovala do Nemecka. V roku 1994 získala Kleistovu cenu, najprestížnejšie nemecké literárne ocenenie. V súčasnosti žije v Berlíne.
Hlinná
Hlinná je obec v Česku v okrese Litoměřice v Ústeckom kraji. 1. januára 2012 tu žilo 246 obyvateľov, z toho 126 mužov a 120 žien, pričom priemerný vek v obci bol 40,5 roka (muži 40,9 roka, ženy 40,0 roka).
Cocaine Cowboys
Cocaine Cowboys je dokumentárny film, ktorý v roku 2006 natočil režisér Billy Corben.
Film skúma vzostup kokaínu a následnú kriminálnu epidémiu, ktoré zaznamenalo americké mesto Miami v 70. a 80. rokoch 20. storočia. Vo filme sú použité rozhovory s predstaviteľmi LEA, novinármi, právnikmi, bývalými pašerákmi drog a členmi gangov, ktoré poskytujú pohľad z prvej ruky na vojnu s drogami v Miami.
V roku 2008 autor natočil druhý film Cocaine Cowboys II: Hustlin' With The Godmother, ktorý rozpráva životný príbeh bezohľadnej kolumbijskej drogovej magnátky Griseldy Blanco.
Morangis (Marne)
Morangis je francúzska obec, ktorá sa nachádza v departemente Marne, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
379 Huenna
379 Huenna je planétka v hlavnom páse planétok.
Bonn
Bonn je nemecké veľkomesto, Kreisfreie Stadt v Severnom Porýnsku-Vestfálsku vo vládnom obvode Kolín nad Rýnom. Mestom preteká rieka Rýn. Medzi rokmi 1949 až 1990 bolo hlavným mestom Západného Nemecka. V roku 1989 mesto Bonn oslávilo svoje 2000. výročie. Prechodné sídlo tu má spolkový prezident, spolkový kancelár a dve ministerstvá. Šesť ministerstiev má v Bonne hlavné sídlo a sídli tu aj 16 organizácií Organizácie Spojených Národov a tým sa od 1996 mesto Bonn stalo tzv. "Mestom OSN na Rýne".
Daniel Quare
náhľad|Jedny z hodín Daniela Quareho
Daniel Quare (* 1648, Somersetshire, Spojené kráľovstvo – † 21. marec 1724, Croydon) bol anglický hodinár.
V roku 1671 vstúpil do Worshipful Company of Clockmakers a v roku 1708 bol zvolený majstrom. Okrem hodín postavil Quare rad barometrov a matematických prístrojov. Jeho hodiny tvoria súčasť zbierky v Buckingham Palace a v Hampton Court Palace. Okolo roku 1680 vynašiel, čiastočne spolu s Edwardom Barlowom (1636–1716), opakovací bicí mechanizmus pre vreckové hodinky a v roku 1686 naň získal patent. .
Almost True Story
Almost True Story je prvý štúdiový album slovenskej rockovej skupiny Free Faces z roku 1998. Texty troch piesní („Diva“, „Foolybear“ a „Waltz“) sú založené na básňach amerického beatnického básnika Lawrencea Ferlinghettiho.
V buklete i na kompaktnom disku albumu sú uvedené dva nepatričné údaje: „Recorded in location of Pressburg“, čo je nemecký názvoslovný archaizmus pre Bratislavu, pričom všetky informácie na albume sú v angličtine, a „Made in Czechoslovakia“, čo je referencia na vtedy už neexistujúci štátny útvar Česko-Slovensko.
Autorstvo
Hudba: Oskar Rózsa, Maroš Hečko, okrem:
Texty: Maroš Hečko, okrem:
Tlačiarenská dielňa (súhvezdie)
thumb|right|Tlačiarenská dielňa z Bodeho atlasu Uranographia z roku 1801 Súhvezdie Tlačiarenská dielňa (lat. Officina Typographica) zaviedol na nebeskú oblohu Johann Elert Bode v roku 1801 pri príležitosti 350. výročia vynájdenia tlačiarenského stroja. Súhvezdie ležalo medzi Jednorožcom, Veľkým psom, Kormou a Logaritmickým pravítkom. Tlačiarenská dielňa sa objavila ešte v niekoľkých atlasoch, ale rýchlo upadla do zabudnutia.
Tři oříšky pro Popelku
Tři oříšky pro Popelku, po slovensky Tri oriešky pre Popolušku, je filmová rozprávka režiséra Václava Vorlíčka z roku 1973 podľa námetu rozprávky spisovateľky Boženy Němcovej.
380 Fiducia
380 Fiducia je planétka v hlavnom páse planétok.
2551 Decabrina
2551 Decabrina je planétka s priemerom 50 km, ktorú objavila Ľudmila Ivanovna Černychová 16. decembra 1976.
Gotlandčina
Gotlandčina alebo gutničtina je severogermánsky jazyk používaný obyvateľmi ostrova Gotland (Švédsko), niekedy pokladaný len za dialekt švédčiny. Starogotlandčina sa výrazne líšila od všetkých severogermánskych jazykov. Bola v tesnom kontakte s východogermánčinou, konkrétne s gótčinou. V kultúrnej tradícii gotlandčiny je zaujímavé, že zo všetkých germánskych jazykov si najdlhšie udržala runové písmo - až do začiatku 16. storočia.
Bratislava – mestská časť Čunovo
thumb|[[Gerard Meulensteen|Meulensteenovo múzeum umenia Danubiana]] thumb|[[Gerard Meulensteen|Meulensteenovo múzeum umenia Danubiana]]
Bratislava – mestská časť Čunovo (iné názvy: Bratislava-Čunovo, Mestská časť Čunovo, Čunovo; nesprávne: Čuňovo; maď. Dunacsún, ) je mestská časť Bratislavy v okrese Bratislava V. Je to najjužnejšia mestská časť Bratislavy a bezprostredne susedí s Maďarskom a Rakúskom. Nachádza sa v blízkosti Dunajskej cyklistickej cesty i Vodného diela Gabčíkovo.
K Česko-Slovensku bolo pripojené 15. októbra 1947 na základe Parížskej mierovej konferencie (spolu s Rusovcami a Jarovcami). Dôvodom malo byť umožnenie výstavby bratislavského prístavu na Dunaji. V tom čase išlo z národnostného hľadiska o prevažne chorvátsku obec, časť z tamojších obyvateľov stále používa chorvátčinu a uchováva si národný folklór.
Na severnom cípe ostrova v strede mohutného toku Dunaja bolo 9. septembra 2000 otvorené jedno z najmladších európskych múzeí moderného umenia – Danubiana.
Demografia
Ku koncu roka 2014 žilo v mestskej časti 1 248 obyvateľov.
Sčítanie 2011
údaje: Sčítanie obyvateľov, domov a bytov v roku 2011
Vallières (Aube)
Vallières je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Horní Beřkovice
Horní Beřkovice je obec v Česku v okrese Litoměřice v Ústeckom kraji. 1. januára 2012 tu žilo 914 obyvateľov, z toho 432 mužov a 482 žien, pričom priemerný vek v obci bol 42,1 roka (muži 41,4 roka, ženy 42,7 roka).
Fonológia
Fonológia je vedný odbor jazykovedy. Skúma fonémy ako najmenšie jednotky zvukového jazykového systému. Skúma, ktoré zvuky v ľudskej reči, a ktoré vlastnosti týchto zvukov sa využívajú a ako sa využívajú na dorozumievanie v ktoromkoľvek jazyku. Pri tomto druhu skúmania zisťujeme pomocou ktorých zvukov sa v tom istom jazyku rozlišujú slová a tvary, aké vlastnosti zvukov sú dôležité pri rozpoznávaní zvukov, ako sa zvuky v danom jazyku spájajú...
Vznikla koncom 19. storočia prostredníctvom švajčiarskeho jazykovedca Ferdinanda de Saussura – urobil klasifikáciu hláskového systému.
Stalker (film)
Stalker je silné poetické a emocionálne filozofické dielo režiséra Andreja Tarkovského z roku 1979 o základných životných hodnotách človeka.
Gótčina
Gótčina je vymretý východogermánsky jazyk, v užšom zmysle tzv. biblická gótčina, do ktorej preložil Bibliu ariánsky biskup Wulfila, jej základ je západná gótčina. Okrem Biblie sú aj ďalšie, hlavne cirkevné pamiatky.